सासे बर’ आइजोआ दखना, आर’नाइ -फास्राखौ समायनायै गानोब्ला जोबोर समायना नुयो। बर’ आइजोफोरखौ दखना गाननानै मोसायोब्ला माबा सिखिरि सिखोलाफोर बादि नुलाय लायो। बर’ आइजोफोरा गोदो गोदाय दखना गाननानै हाथाय-बाजाराव थाङामोन । बिसोर मुगै जानानै लाजियोमोन । नाथाय आथिखालाव बर’ आइजोफोरा नोगोर-सोहोरफोराव बायदि गाबनि दखना गाननानैनो थांनाय नुसै। फरायसालि-मुलुग सोलोंसालिफोरावबो बर’ आइजोफोरा दखनाखौनो गानसै। बेखौ नायोब्ला बर’नि गाननाय हारिमुखौ बर’ हौवाफोरनिख्रुइ बर’ आइजोफोरासो बांसिन लाखिदों बुंब्लाबो बारा बुंनाय जाया। बे दखनाखौ बर’ नखराव सासे बर’ सिख्लासाया जि गाननो रोंनायनिफ्रायनो गानो।